## Rješenje o oduzimanju dozvole Zvonimiri Martinčeviću iz Varaždina za obavljanje poslova brokera

### NN 136/2005 (16.11.2005.), Rješenje o oduzimanju dozvole Zvonimiri Martinčeviću iz Varaždina za obavljanje poslova brokera

# KOMISIJA ZA VRIJEDNOSNE PAPIRE REPUBLIKE HRVATSKE

**2558**

Temeljem odredbi članka 12. točka 5. i članka
58. stavak I. toč­ka 7. Zakona o tržištu vrijednosnih
papira (»Narodne novine« br. 84/02), Komisija za
vrijednosne papire Republike Hrvatske po službenoj dužnosti, u predmetu
oduzimanja dozvole za obavljanje poslova brokera Zvonimiri
Martinčević iz Varaždina, M. Krleže 1, na sjednici
održanoj dana 8. studenoga 2005. godine donijela je

## RJEŠENJE

1. Zvonimiri Martinčević iz Varaždina, M. Krleže 1, oduzima se dozvola
za obavljanje poslova brokera.

2. Zvonimira Martinčević
iz Varaždina, M. Krleže 1, briše se iz Registra ovlaštenih brokera koji vodi
Komisija za vrijednosne papire Republike Hrvatske.

3. Ovo rješenje objavit će se u »Narodnim
novinama«.

```
Obrazloženje
```

```

```

Rješenjem Komisije za vrijednosne papire
Republike Hrvatske (dalje: Komisija), klasa: UP/I-450-08/03-02/40 od 13.
veljače 2003. godine, Zvonimiri Martinčević
iz Varaždina, M. Krleže I, zaposlenici ovlaštenog društva Consult
invent d.o.o. Varaždin, izdana je na neodređeno
vrijeme dozvola za obavljanje poslova brokera.

Odredbom članka 10. stavak 1. Pravilnika o
sadržaju zahtjeva za izdavanje i postupku izdavanja dozvola ovlaštenim
društvima i osobama ovlaštenim za obavljanje poslova s vrijednosnim papirima (»Narodne
novine« br. 143/02) istaknuta je obveza brokera da
kontinuirano obavlja poslove sukladno Zakonu o tržištu vrijednosnih papira
(»Narodne novine« br. 84/02, dalje: Zakon) i aktima
Komisije.

Rješenjem Komisije klasa: UP/I-450-08/05-02/67
od 28. travnja 2005. godine, ovlaštenom društvu Consult
invent d.o.o. Varaždin oduzeta je dozvola za
obavljanje svih poslova s vrijednosnim papirima. Stoga, od dana 28. travnja
2005. godine, Zvonimira Martinčević nije zaposlenik
ovlaštenog društva.

Kako je odredbom članka 58. stavak 1. točka 7.
Zakona propisa­no da će Komisija rješenjem oduzeti dozvolu brokeru koji
prestane ispunjavati uvjete na temelju kojih mu je dozvola izdana ako u roku
koji Komisija odredi te uvjete ne ispuni, Komisija je zaključkom klasa:
UP/I-450-08/05-02/68 od 28. travnja 2005. godine imenovanoj odredila rok od 3
(tri) mjeseca za dostavu dokaza da je zaposlena u ovlaštenom društvu na
obavljanju poslova trgovine s vrijednosnim papirima. Međutim, dostava
predmetnog zaključka u više pokušaja nije uspješno obavljena, pa je isti dana
22. srpnja 2005. godine istaknut na oglasnoj ploči Komisije. Sukladno odredbi
članka 96. stavak 3. Zakona o općem upravnom postupku (»Narodne novine« br. 53/91), po isteku osam dana od dana isticanja na
oglasnoj ploči, dostava se smatra izvršenom (1. kolovoza 2005. godine).

Budući da Zvonimira Martinčević
nije do 1. studenoga 2005. godine, a niti naknadno, Komisiji dostavila dokaz o
zaposlenju, valjalo je riješiti kao u izreci ovog rješenja, dakle oduzeti joj
dozvolu za obavljanje poslova brokera i brisati je iz Registra ovlaštenih
brokera u koji je bila upisana pod rednim brojem 90 (devedeset).

Sukladno odredbama članka 8. Zakona, ovo
rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali
se protiv istoga može pokrenuti upravni spor podnošenjem tužbe Upravnom sudu
Republike Hrvatske u roku od 30 dana od dana primitka ovog rješenja.

Klasa: UP/I-450-08/05-02/68

Urbroj: 567-03/05-3

Zagreb, 8. studenoga 2005.

Predsjednik Komisije

**Miljenko** **Fičor**, v. r.

Rješenje, NN 136/2005-2558